Coleen Cronje, uitvoerende hoof van Breinlyn, sê die primêre aspekte wat in ag geneem moet word met die kies van ŉ kurrikulum, moet die kind en samestelling van die gesin wees. “Daarna moet die uitkoms van die stelsel beskou word: Wat het die ouer vir die kind in die oog – ŉ matrieksertifikaat, GED, SAT, Cambridge, en so meer? Daar is baie groot verskille tussen verskillende [tuisonderwys-] programme en -benaderings.”
“In ŉ skoolomgewing word daar van alle kinders verwag om te leer en te werk op presies dieselfde manier, ongeag hul individuele verskille. In baie gevalle word daar van kinders verwag om te dink en te doen op dieselfde manier as die onderwyser. Indien dit nie die natuurlike leermetode van die kind is nie, kan leer vertraag word. Dieselfde gebeur met tuisonderwys as die ouers nie die belangrikste voordeel van tuisonderwys begryp nie – dat ŉ tuisonderwysprogram ontwikkel kan word wat pas by die unieke en individuele behoeftes van die kinders en die gesin.”
Brink sê verder dat baie tuisskolers kurrikulums van die VSA en ander lande gebruik juis omdat tuisonderwys nog relatief nuut in Suid-Afrika is. “Moedertaalonderrig is baie belangrik, maar ek het baie boeke voorgelees in Engels en dan maar vertaal soos nodig. Byna al die boeke wat ons tans gebruik, is boeke vanaf die VSA en Singapoer. Daar is verspreiders in Suid-Afrika wat dit gelukkig teen baie mededingende pryse verskaf.”
Die webwerf http://www.tuisskolers.org is die grootste onafhanklike webwerf oor tuisonderwys. Ouers kan op daardie webwerf meer inligting vind oor ‘n verskeidenheid kurrikulums. Op die webwerf kan hulle ook die besonderhede vind van verskeie tuisonderwys ekspo’s wat oor Suid-Afrika gehou word, en waar ouers ‘n groot hoeveelheid TO verskaffers persoonlik kan ontmoet.
Die dame wat die artikel geskryf het het my geraadpleeg om ‘n vergelykender studies en pryse van kurrikulum te gee vir die artikel. Ek was nie beskikbaar vir hierdie taak nie en vir insette vir die artikel nie. Nogtans is Dynamis gemeld maar totaal verkeerdelike inligting is deurgegee. Sien onderstaande paragraaf…..